Bétera obri al públic les portes del seu Hort de les Alfàbegues
04 de juliol de 2024

• L'Ajuntament organitza els dies 11, 18 i 25 de juliol i 1 d'agost les seues tradicionals visites guiades per a conéixer en primera persona com es cultiva el símbol per excel·lència del municipi.

• Aquestes visites són gratuïtes i es realitzen en horari de 10:00h a 11:00h baix inscripció prèvia.

A poc més d'un mes de celebrar les seues Festes, Bétera ha posat en marxa, com cada any, les seues visites guiades a l’Hort de les Alfàbegues. I així ho ha anunciat hui l'Alcaldessa de Bétera, Elia Verdevío, al costat de la regidora de Turisme, María Benimeli, en una visita prèvia a l'hort que han realitzat juntes.

“Tornen les vistes a aquest espai que ja desprén el característic aroma de somni. Amb l'arribada del mes de juliol obrim les portes del nostre Hort per a donar a conéixer la majestuositat de les nostres alfàbegues que eixiran en la Rodà el dia 15 d'agost. Unes visites que cada any posem en marxa amb major il·lusió i que indiquen que ja s'aproximen les nostres benvolgudes festes”, ha destacat Elia Verdevío.

Des de hui, el Consistori, a través de l'àrea de Turisme, ha obert les inscripcions per a donar a conéixer la història i la tradició d'aquestes Festes a través de les seues emblemàtiques Alfàbegues en un recorregut per la seua sembra, el seu cultiu i la seua cura.

“Sens dubte, les nostres Festes són el millor ingredient per a fomentar el nostre turisme. Les alfàbegues, com a icona inconfusible de Bétera, són la mostra del passat, del present i del futur del nostre municipi. El millor reclam per a convidar a tots i totes a participar d'aquestes festes úniques carregades de tradició, devoció i sentiment”, ha manifestat María Benimeli.

Visites per a tots els públics

D'aquesta manera, els dijous 11, 18 i 25 de juliol i 1 d'agost Bétera rebrà la visita de veïns i veïnes del municipi però principalment de localitats pròximes perquè gaudisquen de la mà del Mestre Alfabeguer, Ramón Asensi, d'un recorregut per la història d'aquestes plantes que compten amb altures de rècord guiness.

Les visites, que són gratuïtes, es realitzaran en horari de 10:00h a 11:00h i estaran obertes al públic fins a completar l'aforament de 20 participants, sent aquesta una activitat accessible per a persones amb mobilitat reduïda.

Per a accedir gratuïtament a aquestes visites els interessats i interessades han d'inscriure's prèviament en el mail auxiliar.turismo@betera.es.

Aquestes visites, que compten amb un gran índex de participació any rere any, marquen, sens dubte, el calendari festiu de la localitat que celebrarà les seues tradicionals festes en honor a la Mare de Déu d’Agost del 12 al 22 d'agost.